**TUDENGIVARJUKS OLEMINE VÕI ÜLIKOOLI AVATUD USTE PÄEVA KÜLASTUS G3 ÕPPEASTMES**

G3 õppeastmes valib õpilane, kas külastab mõne ülikooli või kõrgkooli juures toimuvat avatud uste päeva või läheb tudengivarjutama ühe eriala tudengit ülikooli või kõrgkooli juures. Samuti võib õpilane valida osalemise kõrghariduse messil, et tutvuda võimalike haridustee jätkamise võimalustega.

Kool kaardistab ja vahendab infot õpilastele võimaluste kohta minna tudengivarjuks õppeaasta jooksul. Samuti aitab planeerida haridusmessil osalemist või avatud uste päeva külastust vastavalt kooli võimalustele.

Õpilane analüüsib peale külastust või tundegivarjuks olemist oma kogemust järgnevate küsimuste toel ja täidab vastava töölehe, mille õpilane leiab küpsuseksami kaustast:

1. Miks valisid just selle ülikooli/kõrgkooli kohta täiendava info saamise?
2. Millised olid Sinu jaoks valikud ja kuidas leidsid infot võimaluste kohta?
3. Millise eriala vastu peale külastust, messi või tundegivarjuks olemist tunned huvi?
4. Millised on antud erialale õppima suundumise vastuvõtutingimused?
5. Millistele küsimustele said vastuse peale külastust, messi või tudengivarjuks olemist? Mis küsimused jäid veel vastuseta?
6. Mida pead oluliseks tuleviku eriala valikul?
7. Kas ja mida pead veel täna oma gümnaasiumiõpingutes tegema, et soovitud erialale õppima asuda?

Õpilane koostab peale külastust, messi või tudengivarjuks olemist analüüsiva esitluse, mille kannab ette mentortunnis. Soovituslik on oma kogemus jäädvustada ka fotodele ning uurida valitud kõrgkooli või ülikooli koduleheküljel toodud infot.